[{"text_idx": "#000002", "text": "Diolchwyd i\u2019r co\u0302r gan Prys Morgan."}, {"text_idx": "#000003", "text": "Sali Wyn yn anrhegu Helen"}, {"text_idx": "#000004", "text": "Cafodd aelodau\u2019r co\u0302r amser da yn eu cinio Nadolig ym mwyty\u2019r Tapestri, Abertawe. Ar o\u0302l gwledd cafwyd sesiwn o ganu, ac aelodau\u2019r co\u0302r yn dangos meistrolaeth ar yr eitemau a ddysgwyd yn ystod y tymor."}, {"text_idx": "#000005", "text": "Geraint yn canu gyda\u2019i fand, Ffenestri"}, {"text_idx": "#000006", "text": "Mae Geraint James, un o faswyr y co\u0302r, yn teithio Cymru, wrth i\u2019w fand, Ffenestri, atgyfodi. Canodd y band mewn cyngerdd yn Nhy Tawe 30 mlynedd yn o\u0302l, a daeth y band i Dy Tawe ar ddiwedd wythnos y dathlu, Hydref 21."}, {"text_idx": "#000007", "text": "Cafodd y co\u0302r sylw mawr ar Raglen Heno pan gymerodd ran yn noson gyntaf dathlu Ty Tawe\u2019n 30 oed. Nos Fercher, Hydref 11 oedd hyn. Mwynhaodd pawb naw o eitemau gan y co\u0302r a\u2019r canu i bawb. Dyma noson olaf Helen Gibbon cyn iddi deithio i Batagonia, lle y bydd yn arwain cymanfa ac yn beirniadu mewn eisteddfod yn y Wladfa. Edrychwn ymlaen at ei chael yn ailafael, ond yn y cyfamser mae John Evans yn arwain ac yn cyfeilio\u2019n ddeheuig."}, {"text_idx": "#000010", "text": "Cynhaliodd y co\u0302r ei gyngerdd blynyddol yn Llandeiloferwallt, nos Lun, Mehefin 19, 2017 i Gymdeithas Gymraeg yr ardal. Canodd Helen ambell unawd a mwynhaodd y co\u0302r y noson braf o haf."}, {"text_idx": "#000011", "text": "Cafodd Helen Gibbon wahoddiad i fynd a\u0302\u2019i chyfeillion i ganu i Ginio Gwyl Dewi Menywod Caerfyrddin yng Ngwesty Llwyniorwg. Roedd yn anrhydedd i\u2019r co\u0302r ei bod hi wedi cynnull parti o blith y co\u0302r i ganu yno, a chafwyd noson gofiadwy, gydag eitemau gan Helen a Heledd Evans, gyda John Evans yn cyfeilio. Canwyd detholiad o ganeuon poblogaidd y co\u0302r yn ddigopi."}, {"text_idx": "#000012", "text": "Roedd neuadd Ty Tawe\u2019n llawn ar gyfer y noson Cawl a Ch?n flynyddol.? Roedd 6 sosbaned o gawl yn ffrwtian, a llwyth o bice a danteithion eraill i\u2019w mwynhau.? Canodd y co\u0302r saith o eitemau, a Helen yn canu unawd a ch?n gyda\u2019r parti merched. Cyfeiliodd John yn ddeheuig yn o\u0302l ei arfer. Roedd cyfle i\u2019r gynulleidfa ymuno mewn chwech o ganeuon.? Noson braf o ddathlu ein Cymreictod."}, {"text_idx": "#000013", "text": "Ffurfiodd naw o\u2019r co\u0302r barti plygain i ganu yn y Gwasanaeth Plygain a gynhaliwyd yn Eglwys Sant Twrog, Llanddarog, brynhawn Sul, Ionawr 8. Roedd yn noson o ganu plygain braf gan ryw ddeg o bartion, a\u2019r eglwys yn llawn a danteithion a gwin i\u2019r cantorion a\u2019r gynulleidfa. Mwynhaodd y parti wledd yn nhy Janet cyn ymarfer ar gyfer y gwasanaeth."}]